*Tämä artikkeli käsittelee varustamoa. NCL on myös Uuden-Kaledonian maatunnus.*

Norwegian Joy.
Norwegian Jewel syyskuussa 2010.
Pride of Hawaii telakalla Saksassa juuri valmistuttuaan vuonna 2006.
**Norwegian Cruise Line** (**NCL**) on vuonna 1966 nimellä **Norwegian Caribbean Line** perustettu yhdysvaltalainen risteilyvarustamo, jonka pääkonttori sijaitsee Miamissa Floridan osavaltiossa. Yhtiö on yksityinen osakeyhtiö, jonka osakkeista noin 12 % on julkisesti listattu yhdysvaltalaisessa Nasdaq-pörssissä. Vuodesta 2016 osake on mukana Nasdaq-100-indeksissä. Valtaosan yhtiön osakkeista omistavat malesialainen sijoituskonserni Genting Group (43.4%) sekä yhdysvaltalaiset pääomasijoitusyhtiöt Apollo Management (32.5%) ja TPG Capital (10.8%).

NCL tunnetaan nykyään parhaiten *Freestyle Cruising* -konseptistaan, jossa ei perinteisten amerikkalaisten risteilyalusten tapaan ole kiinteitä ruokailuaikoja ja -istumapaikkoja vaan kukin voi valita ruokailuaikansa ja haluamansa ravintolan oman mielensä mukaan. Laivojen ravintoloissa ole myöskään perinteisesti tiukkaa pukeutumisohjetta päivälliselle, vaan ns. *Cruise Casual* -pukeutuminen (hieman rennompi kuin *Smart Casual*, esim. shortsit, capri- ja khakihousut on sallittu) riittää useimpiin ravintoloihin ja hienompiinkin ravintoloihin vaaditaan vain *Smart Casual*-pukeutumista.

Yhtiöllä on myös pelkästään Yhdysvaltojen sisäiseen liikenteeseen keskittynyt tytäryhtiö, **NCL America**.

Historia
--------

Yhtiön perustivat vuonna 1966 Knut Kloster ja Ted Arison, tuolloin yhtiön ainoa alus oli 830-tonninen autolautta Sunward, jolla tarjottiin edullisia Karibianmeren risteilyjä. Muutamia vuosia yhtiön perustamisen jälkeen Arison lähti yhtiöstä perustaakseen Carnival Cruise Lines -yhtiön, samalla kun Kloster hankki uusia aluksia Karibianmeren liikenteeseen. NCL kehitti alkuvuosinaan lukuisia risteilyteollisuutta muuttaneita konsepteja, muun muassa ensimmäisen lento-laiva-paketin (tuolloin nimellä *Cloud 9 Cruises*), joka yhdisti edulliset lennot ja risteilyn kiinteäksi paketiksi. Yhtiö on kehittänyt myös useita kokonaan uusia käyntisatamia Karibianmerelle, kuten Ocho Rios Jamaikalla, sekä hankkinut omistukseensa ensimmäisenä yksityissaaren risteilymatkustajiaan varten.

NCL nousi otsikoihin vuonna 1979 ostettuaan ranskalaisen, erityisesti Atlantin ylityksiin suunnitellun valtamerialuksen *Francen* ja muuttaessaan sen yli 100 miljoonan dollarin hinnalla risteilykäyttöön sopivaksi nimellä *Norway*. *Norway* oli 316-metrisenä maailman pisin matkustaja-alus 2000-luvulle saakka. NCL:n laivastoon liitettäessä laivan huomattavan suurta kokoa käytettiin hyväksi lisäämällä laivan viihdetarjontaa merkittävästi aiemmin totuttuun verrattuna ja aluksen menestys onkin osaltaan edesauttanut nykyaikaisten jättiristeilijöiden kehitystä.

Karibianmereltä yhtiö on laajentanut toimintaansa Alaskaan, Bahamalle, Eurooppaan sekä Havaijille. Vuosina 1997–2001 yhtiö toimi myös Australiassa nimellä Norwegian Capricorn Line, ennen kuin Australian toiminnot yhdistettiin pääasiassa Tyynenmeren alueella toimivaan emoyhtiöön Star Cruises:iin. NCL hankki vuonna 1998 omistukseensa *Marco Polo* -alusta operoimaan vuonna 1991 perustetun Orient Lines -varustamon, jonka toiminta loppui vuonna 2008, kun alus myytiin. Vuosina 2000–2003 Orient Lines -yhtiöllä oli toinenkin alus *Norwegian Crownin* purjehtiessa tytäryhtiön väreissä nimellä *Crown Odyssey*.

NCL America
-----------

Pride of America
Vuonna 2002 Norwegian Cruise Line osti yhdysvaltalaiselta Ingalls Shipbuilding -telakalta vuonna 2001 konkurssiin menneen varustamon, American Classic Voyages:in, vuonna 2000 tilaaman kahden risteilyaluksen sarjasta siihen mennessä valmiiksi saadut osat, jotka hinattiin Saksaan Lloyd Werft -telakalle rakennettavaksi valmiiksi. Puolivalmis runko (nyk. *Pride of America*) ja toisen aluksen (myöh. *Pride of Hawaii*, nyk. *Norwegian Jade*) osat olivat alun perin osa Yhdysvaltain risteilyteollisuuden elvyttämispakettia ja NCL sai rankan lobbaamisen seurauksena poikkeusluvan käyttää Yhdysvaltain sisäisessä risteilyliikenteessä kolmea (edellä mainitut sekä vuonna 1999 Saksassa rakennettu *Norwegian Sky*, myöh. *Pride of Aloha*) maan ulkopuolella rakennettua aluksta, miehistön täytyi kuitenkin olla valtaosin Yhdysvaltain kansalaisia - tästä sai alkunsa yhtiön nykyinen tytäryhtiö NCL America.

Yhdysvaltain sisäiset risteilymarkkinat eivät kuitenkaan ole maailmanlaajuisen taloustilanteen sekä alueelle 2000-luvun alkupuolella syntyneen ylitarjonnan vuoksi kehittyneet yhtiön toivomalla tavalla, eivätkä vuonna 2003 hankitut *United States* ja *Independence* ole koskaan päätyneet yhtiön Havaijin liikenteeseen NCL America -brändin alla. Vuonna 2007 yhtiö kertoi osavuosikatsauksessaan myyneensä hieman aikaisemmin *Oceanic*:ksi uudelleennimetyn *Independencen*, *United States* myytiin loppuvuodesta 2010 ja sen omistus siirtyi uudelle ostajalle vuonna 2011.

Vuonna 2008 NCL American laivasto kutistui yhteen alukseen, kun *Pride of Hawaii* ja *Pride of Aloha* siirrettiin lyhyen telakoinnin jälkeen emoyhtiön laivastoon uudelleennimettynä. Laivoihin rakennettiin telakoinnin aikana muun muassa Yhdysvaltain sisäisessä liikenteessä kielletyt kasinot kansainvälistä liikennettä varten. *Pride of Hawaii* palasi liikennöimään edellisellä nimellään *Norwegian Sky* ja *Pride of Aloha* sai nimen *Norwegian Jade* ja sijoitettiin ympärivuotisesti Euroopan kasvaville risteilymarkkinoille.

Laivasto
--------

### NCL

Yhtiön laivastoon kuuluu loppuvuodesta 2013 yksitoista alusta, joista yhdeksän on rakennettu 2000-luvulla, mikä tekee laivastosta yhden maailman uusimmista.

| Alus | Rakennusvuosi | Liitetty NCL:nlaivastoon | Bruttovetoisuus (GT) | Lippu | Lisätietoja |
| --- | --- | --- | --- | --- | --- |
|
| *Norwegian Sky* | 1999 | 1999/2008 | 77 000 |  Bahama | Aikaisemmin *Norwegian Sky* (1999–2004) ja *Pride of Aloha* (2004–2008). |
| *Norwegian Sun* | 2001 | 2001 | 78 309 |  Bahama |  |
| *Norwegian Star* | 2001 | 2001 | 91 740 |  Bahama | Alun perin tilattu *SuperStar Libra* -nimisenä Star Cruises -varustamolle. |
| *Norwegian Dawn* | 2002 | 2002 | 92 250 |  Bahama | Alun perin tilattu *SuperStar Scorpio* -nimisenä Star Cruises -varustamolle. |
| *Norwegian Spirit* | 1998 | 2004 | 76 583 |  Bahama | Alun perin Star Cruises:illa nimellä *SuperStar Leo* (1998–2004). |
| *Norwegian Jewel* | 2005 | 2005 | 93 000 |  Bahama |  |
| *Norwegian Pearl* | 2006 | 2006 | 93 500 |  Bahama |  |
| *Norwegian Jade* | 2006 | 2008 | 93 500 |  Bahama | Alun perin *Pride of Hawaii* (2006–2008) |
| *Norwegian Gem* | 2007 | 2007 | 93 500 |  Bahama |  |
| *Norwegian Epic* | 2010 | 2010 | 155 873 |  Bahama | Maailman kolmanneksi suurin risteilyalus |
| *Norwegian Breakaway* | 2013 | 2013 | 144 017 |  Bahama |  |
| *Norwegian Getaway* | 2014 | 2013 | 145 655 |  Bahama |  |
| *Norwegian Escape* | 2015 | 2015 | 165 157 |  Bahama |  |
| *Norwegian Joy* | 2017 | 2017 | 167 725 |  Bahama |  |
| *Norwegian Bliss* | 2018 | 2018 | 189 184 |  Bahama |  |
| *Norwegian Encore* | 2019 | 2019 | 169 145 |  Bahama | Maailman yhdeksänneksi suurin risteilyalus |

* Kaikki tulevat alukset rakennetaan Meyer Werftin telakalla Papenburgissa, Saksassa.
* N.N. (2022)
* N.N. (2023)
* N.N. (2024)
* N.N. (2025)
* Kaikki tulevat alukset rakennetaan Fincantieri-telakalla Italia.

### NCL America

| Alus | Rakennusvuosi | Liitetty NCL America:nlaivastoon | Bruttovetoisuus (GT) | Lippu | Lisätietoja |
| --- | --- | --- | --- | --- | --- |
|
| *Pride of America* | 2005 | 2005 | 81 500 |  Yhdysvallat | Ensimmäinen uusi Yhdysvaltoihin liputettu risteilyalus lähes 50 vuoteen. |

### Aikaisempaa kalustoa

S/S Norway laiturissa Bremerhavenissa vuonna 2004
* *MS Sunward (1966)* (1966–1976)
* *Starward* (1968–1995)
* *Skyward* (1969–1991)
* *Southward* (1971–1994)
* *Sunward II* (1977–1991)
* *SS Norway* (1979–2003)
* *Seaward* (1988–1997, nimellä Norwegian Sea 1997–2005)
* *Westward* (1991–1993)
* *Sunward (1991)* (1991–1992, 1992–1993)
* *Dreamward* (1992–1998, nimellä Norwegian Dream 1998–2008)
* *Windward* (1993–1996, nimellä Norwegian Wind 1996–2007)
* *Leeward* (1995–1999)
* *Norwegian Crown* (1996–2000, 2003–2007)
* *Norwegian Dynasty* (1997–1999)
* *Norwegian Star (1997)* (1997–1998)
* *Norwegian Majesty* (1997–2009)
* *SS Independence* (ei koskaan liikenteessä, yhtiön omistuksessa 2003–2006)
* *SS United States* (ei koskaan liikenteessä, yhtiön omistuksessa 2003–2011)

Lähteet
-------

1. ↑  Annual Changes to the NASDAQ-100 Index, Nasdaq 11.12.2015. Viitattu 23.1.2016.

Norwegian Cruise Line ja NCL America -varustamoiden laivastot

| Käytössä olevat risteilyalukset |
| --- |
| Leo Class | Norwegian Spirit (aik. SuperStar Leo) |
| Sky Class | Norwegian Sky (aik. Pride of Aloha) · Norwegian Sun |
| America Class | Pride of America |
| Libra Class | Norwegian Star (aik. SuperStar Libra) · Norwegian Dawn (aik. SuperStar Scorpio) |
| Jewel Class | Norwegian Jewel · Norwegian Jade (aik. Pride of Hawaii) · Norwegian Pearl · Norwegian Gem |
| Epic Class | Norwegian Epic |
| Breakaway Class | Norwegian Breakaway · Norwegian Getaway (2014) |
| Breakaway Plus Class | Norwegian Escape (2015) · Norwegian Bliss (2017) |

| Entiset laivat |
| --- |
| Höyrylaivat | SS Norway · SS Independence (ei ollut käytössä) · SS United States (ei ollut käytössä) |
| Moottorialukset | Sunward (1966) · Starward\_(laiva) · Skyward · Southward · Sunward II · Seaward/Norwegian Sea (nyk. SuperStar Libra) · Westward (nyk. Black Watch) · Sunward (1991) (nyk. Boudicca) · Dreamward/Norwegian Dream · Windward/Norwegian Wind (nyk. SuperStar Aquarius) · Leeward (nyk. Cristal) · Norwegian Crown (nyk. Balmoral) · Norwegian Dynasty (nyk. Braemar) · Norwegian Star (1997) (nyk. Albatros) · Norwegian Majesty (nyk. Louis Majesty) |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Norwegian Cruise Line